# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Rheoliadau Teithio Rhyngwladol** |
| **DYDDIAD** | **9 Gorffennaf 2020** |
| **GAN** | **Y Prif Weinidog** |

Llywydd, ar gais Llywodraeth y DU mae Llywodraeth Cymru wedi cytuno i ddiwygio *Rheoliadau Diogelu Iechyd (Coronafeirws, Teithio Rhyngwladol) Cymru 2020* i eithrio teithwyr o restr o wledydd rhag y gofyniad i ynysu a wnaed yn ofynnol yn y rheoliadau. Gwnaed y rheoliadau gwreiddiol ar 5 Mehefin a daethant i rym ar 8 Mehefin; daw’r rheoliadau diwygiedig i rym ar 10 Gorffennaf. O ganlyniad i’r rheoliadau diwygiedig, ni fydd teithwyr sy’n cyrraedd Cymru o’r gwledydd a restrir isod bellach yn gorfod ynysu am gyfnod.

Mae’r rheoliadau teithio yn ei gwneud yn ofynnol i deithwyr sy’n cyrraedd Cymru o’r tu allan i’r Ardal Deithio Gyffredin, neu deithwyr sydd wedi bod y tu allan i’r Ardal Deithio Gyffredin yn ystod yr 14 diwrnod diwethaf, i ddarparu eu manylion cyswllt a’u gwybodaeth deithio ac i ynysu am gyfnod o 14 diwrnod. Mae’r Rheoliadau yn cynnwys nifer o eithriadau ar gyfer categorïau penodol o bobl - fel criwiau awyrennau, er enghraifft. Mae’r diwygiadau a gytunwyd yn awr yn eithrio teithwyr o’r gwledydd a restrir.

Rydym hefyd yn cymryd y cyfle i ddiwygio *Rheoliadau Diogelu Iechyd (Coronafeirws, Gwybodaeth Iechyd y Cyhoedd ar gyfer Personau sy’n Teithio i Gymru etc.) 2020* i roi hyblygrwydd o ran sut y bydd y datganiad iechyd y cyhoedd yn cael ei gyflwyno i deithwyr ar awyrennau. Rydym yn cysoni’r datganiad â’r datganiadau a roddir ar ran gwledydd eraill y DU.

Llywydd, Llywodraeth y DU sydd â’r cyfrifoldeb am reoli ffiniau’r DU. Drwy gydol y broses, mae Llywodraeth Cymru wedi ceisio bod yn adeiladol i alluogi Llywodraeth y DU i gyflawni ei hamcanion polisi. Mae Llywodraeth y DU wedi rhannu ei methodoleg gyda ni ac mae’r fethodoleg hon wedi’i hadolygu gan y Prif Swyddog Meddygol.

Isod mae’r rhestr o’r gwledydd esempt sydd wedi’u cynnwys yn y Rheoliadau.

Yr Almaen

Andorra

Antigua a Barbuda

Aruba

Awstralia

Awstria

Y Bahamas

Barbados

Bonaire, Sint Eustatius a Saba

Caledonia Newydd

Croatia

Curaçao

Cyprus

Denmarc

Dinas y Fatican

Dominica

Yr Eidal

Fiet-nam

Fiji

Y Ffindir

Ffrainc

Grenada

Guadeloupe

Gweriniaeth Korea

Gwlad Belg

Gwlad Groeg

Gwlad yr Iâ

Gwlad Pwyl

Hong Kong

Hwngari

Yr Iseldiroedd

Jamaica

Japan

Kalaallit Nunaat (Greenland)

La Reunion

Liechtenstein

Lithiwania

Lwcsembwrg

Macau

Malta

Mauritius

Monaco

Norwy

Polynesia Ffrengig

Saint Barthélemy

Saint Kitts a Nevis

Saint Lucia

San Marino

Saint Pierre a Miquelon

Sbaen

Seland Newydd

Serbia

Seychelles

Y Swistir

Taiwan

Trinidad a Tobago

Twrci

Y Weriniaeth Tsiec

Ynysoedd Ffaröe

**Tiriogaethau Tramor y Deyrnas Unedig**

Anguilla

Ardaloedd Safleoedd Sofran Akrotiri a Dhekelia ar Ynys Cyprus

Bermuda

Gibraltar

Montserrat

Saint Helena, Ascension a Tristan da Cunha

Tiriogaeth Brydeinig yr Antarctig

Tiriogaeth Brydeinig Cefnfor India

Ynysoedd Cayman

Ynysoedd De Sandwich a De Georgia

Ynysoedd Falkland

Ynysoedd Pitcairn, Henderson, Ducie ac Oeno

Ynysoedd Prydeinig y Wyryf

Ynysoedd Turks a Caicos